CELEX: 32011D0463
Language: et
Date: 2011-07-25 00:00:00
Title: 2011/463/EL: Komisjoni rakendusotsus, 25. juuli 2011 , Bulgaaria ja Rumeenia esitatud raamatupidamisarvestuse kontrollimise ja heakskiitmise kohta seoses 2008. aastal põllumajanduse ja maaelu arendamise ühinemiseelse programmi (SAPARD) raames rahastatud kulutustega (teatavaks tehtud numbri K(2011) 5183 all)

26.7.2011   
            
            
               ET
            
            
               Euroopa Liidu Teataja
            
            
               L 194/36
            
         KOMISJONI RAKENDUSOTSUS,
   25. juuli 2011,
   Bulgaaria ja Rumeenia esitatud raamatupidamisarvestuse kontrollimise ja heakskiitmise kohta seoses 2008. aastal põllumajanduse ja maaelu arendamise ühinemiseelse programmi (SAPARD) raames rahastatud kulutustega
   (teatavaks tehtud numbri K(2011) 5183 all)
   (Ainult bulgaaria- ja rumeeniakeelne tekst on autentsed)
   (2011/463/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. juuni 1999. aasta määrust (EÜ) nr 1268/1999 ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa kandidaatriikides ühinemiseelsel perioodil (1),
   võttes arvesse komisjoni 7. juuni 2000. aasta määrust (EÜ) nr 2222/2000, millega sätestatakse rahastamiseeskirjad nõukogu määruse (EÜ) nr 1268/1999 (ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa taotlejariikides ühinemiseelsel perioodil) (2) kohaldamiseks, eriti selle artiklit 13,
   võttes arvesse Bulgaariaga 18. detsembril 2000. aastal sõlmitud mitmeaastast rahastamislepingut, eriti selle lisa A jaotise artiklit 11,
   võttes arvesse Rumeeniaga 2. veebruaril 2001. aastal sõlmitud mitmeaastast rahastamislepingut, eriti selle lisa A jaotise artiklit 11,
   võttes arvesse komisjoni 8. märtsi 2007. aasta määrust (EÜ) nr 248/2007 (SAPARDi programmi alusel sõlmitud mitmeaastaseid rahastamislepinguid ja aastaseid rahastamislepinguid ning SAPARDilt maaelu arengule üleminekut käsitlevate meetmete kohta) (3) koostoimes kõnealuse määruse II lisa punktis 1 osutatud mitmeaastase rahastamislepinguga, eriti selle lisa A jaotise artikliga 11,
   olles konsulteerinud põllumajandusfondide komiteega
   ning arvestades järgmist:
   
               (1)
            
            
               Komisjon sõlmis Euroopa Liidu nimel Bulgaaria ja Rumeeniaga mitmeaastased rahastamislepingud (edaspidi „MAFAd”), milles sätestati põllumajanduse ja maaelu arendamise ühinemiseelse programmi (SAPARD) rakendamiseks vajalik tehniline, õiguslik ja haldusraamistik.
            
         
               (2)
            
            
               Mitmeaastase rahastamislepingu lisa A jaotise artikliga 11 on ette nähtud, et komisjon võtab vastu raamatupidamisarvestuse kontrollimise ja heakskiitmise otsuse. Määruse (EÜ) nr 248/2007 alusel jätkatakse kõnealuse sätte kohaldamist Bulgaaria ja Rumeenia suhtes.
            
         
               (3)
            
            
               On lõppenud tähtajad, mis on abi saavatele liikmesriikidele antud, et esitada komisjonile nõutavad dokumendid.
            
         
               (4)
            
            
               Kuna Bulgaaria esitas MAFA artikli 5 lõike 2 kohased raamatupidamise aastaaruanded hilinemisega ja riiklike meetmete kontrollimehhanismide märkimisväärsete puuduste tõttu tunnistas riiklike eelarvevahendite käsutaja kõnealused aruanded kehtetuks ja sertifitseerimisasutuse täiendav töö on seni tegemata, ning kuna Rumeenia ületas raamatupidamise aastaruannete esitamiseks ettenähtud tähtaja ja kõnealuselt riigilt nõutud täiendav teave vajab veel läbivaatamist, jättis komisjon 30. septembri 2009. aasta otsusega K(2009) 7496 heaks kiitmata Bulgaaria ja Rumeenia territooriumil asuvate SAPARDi asutuste raamatupidamisarvestused seoses 2008. eelarveaastal tehtud kulutustega.
            
         
               (5)
            
            
               Bulgaaria ja Rumeenia on vahepeal esitanud nõutava teabe, mis annab komisjonile täiendava kinnituse. Komisjon saab tehtud täiendavate kontrollide alusel teha otsuse Bulgaarias ja Rumeenias asuvate SAPARDi asutuste esitatud raamatupidamisarvestuse täielikkuse, täpsuse ja õigsuse kohta.
            
         
               (6)
            
            
               Käesolev otsus on vastu võetud raamatupidamisaruannete põhjal. See ei piira komisjoni võimalikke hilisemaid otsuseid jätta ELi rahastamisest välja kulutused, mis ei ole tehtud kooskõlas määrusega (EÜ) nr 2222/2000,
            
         ON VASTU VÕTNUD KÄESOLEVA OTSUSE:
   Artikkel 1
   Bulgaaria ja Rumeenia territooriumil asuvate SAPARDi asutuste esitatud raamatupidamisarvestused, milles käsitletakse Euroopa Liidu üldeelarvest rahastatud kulutusi 2008. aastal, on kontrollitud ja heaks kiidetud.
   Artikkel 2
   Kulutused ja ELi-poolne rahastamine 2008. eelarveaastal (31. detsembri 2008. aasta seisuga) ning kõnealuste abi saavate riikide valduses ELi nimel säilitatavad varad (31. detsembri 2008. aasta seisuga), mida on vaja käesoleva otsuse kohaselt kontrollida ja heaks kiita, on sätestatud lisas.
   Artikkel 3
   Käesolev otsus on adresseeritud Bulgaaria Vabariigile ja Rumeeniale.
   
      Brüssel, 25. juuli 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  EÜT L 161, 26.6.1999, lk 87.
   
      (2)  EÜT L 253, 7.10.2000, lk 5.
   
      (3)  ELT L 69, 9.3.2007, lk 5.
   
      LISA
      
         Kulutused ja ELi-poolne rahastamine 2008. eelarveaastal (31. detsembri 2008.aasta seisuga) (kõik summad eurodes)
      
      
                  Abisaaja riik
               
               
                  Deklaratioon D2
                  ELi-poolne rahastamine
                  2008. eelarveaasta
               
               
                  Käesoleva otsusega heaks kiidetud ELi-poolne rahastamine
               
               
                  Käesoleva otsusega välja jäetud ELi-poolne rahastamine
               
               
                  b + c kokku
               
               
                  Kohandused
               
               
                  ELilt saadud rahalised vahendid (D1) (1)
                  
               
               
                  Tagasinõutav või makstav vahe
                  2008. eelarveasta (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Bulgaaria
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Rumeenia
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Abi saavate riikide valduses ELi nimel säilitatavad varad 31. detsembri 2008. aasta seisuga
      
      
                  Abisaaja riik
               
               
                  EUROKONTO käesoleva otsusega heaks kiidetud saldo
               
               
                  EUROKONTO käesoleva otsusega välja jäetud
               
               
                  VÕLGNIKUD käesoleva otsusega heaks kiidetud (5)
                  
               
               
                  VÕLGNIKUD käesoleva otsusega välja jäetud
               
            
                   
               
               
                  h
               
               
                   
               
               
                  i
               
               
                   
               
            
                  Bulgaaria
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Rumeenia
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  2008. ja 2009. aastal Euroopa Komisjoni poolt tehtud tagasimaksed 2008.aastal deklareeritud kulutuste eest.
      
         (2)  2008. aasta kohta deklaratsioonist D2 ja 2009. aasta kohta deklaratsioonist D1 38 Bulgaaria riiklike eelarvevahendite käsutaja algatusel maha arvatud kulutused; see vastab OLAFi projektile, mille käigus tuvastati eeskirjade rikkumine 2009. aasta aprillis.
      
         (3)  Summa 1 052 775,38 eurot on arvutuslik tulemus 1 049 233,75 euro ulatuses kohandustest, mille Euroopa Komisjon on teinud Rumeenia ametiasutuste deklareeritud (D1 37) abikõlbmatute kulutuste põhjal pärast nende taaskontrollimist tegevuskava rakendamise raames, ning 3 541,63 euro ulatuses korrektsioonidest, mille Rumeenia ametiasutused on teinud 2008. aastal D1 deklaratsioonides (D1 34 ja D1 35).
      
         (4)  Nimetatud vahed tulenevad ümardamisest.
      
         (5)  Kõnealustes summades ei võeta arvesse võlgadelt kogunenud intresse.